**CONVENTIE**

**Securitate si Sanatate in Munca - Situatii de urgenta - Mediu**

incheiata in baza prevederilor Legii nr. 319/2006 securitatii si sanatatii in munca, a H.G. 1425/200 pentru aprobarea, Normelor Metodologice de aplicare a prevederilor Legii securitatii si sanatatii in munca nr. 319/2006, cu modificarile si completarile urmatoare, a prevederilor Legii nr.307/2006–privind apararea impotriva incendiilor - republicata, cu modificarile si completarile urmatoare, a Ordinului Ministerului Administratiei si Internelor nr.163/2007 pentru aprobarea Normelor Generale de aparare impotriva incendiilor si a OMAI nr.712/2005 pentru aprobarea Dispozitiilor generale privind instruirea in domeniul prevenirii si stingerii incendiilor si instruirea in domeniul protectiei civile, astfel cum acesta a fost modificat prin Ordinul, OMAI nr.786/2005, a Legii nr.481/2004 privind protectia civila, republicata cu modificarile si completarile ulterioare, ale OUG nr.195/2005 privind protectia mediului, cu modificarile si completarile ulterioare, ale OUG. nr.92/2021 privind regimul deseurilor, aprobata prin Legea nr.17/2023;

Partile contractante:

A.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, in calitate de **Prestator**

B. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, in calitate de **Subcontractor al Prestatorului**

C. **COMVEX S.A** in calitate de **Beneficiar**.

* 1. Prevederile prezentei Conventii intra in vigoare la data semnarii catre Beneficiar, Prestator si Subcontractor si sunt valabile numai pe perioada executarii lucrarilor care fac obiectul contractului incheiat.
  2. Prevederile sunt minimale , putand fi imbunatatite in functie de conditiile reale si concrete ale obiectului contractului.
  3. **Prezenta Conventie constituie Anexa la toate contractele de prestari servicii incheiate cu prestatorul, respectiv Anexa la comenzile de prestari servicii emise de beneficiar catre prestator.**
  4. Prezenta Conventie stabileste pe toata perioada derularii contractului, obligatiilor si responsabilitatile partilor contractante si regulile ce decurg din legislatia in vigoare, din punct de vedere al securitatii si sanatatii in munca, apararii impotriva incendiilor si protectia mediului, la executarea lucrarilor prevazute in contract / comanda;
  5. In scopul prevenirii producerii accidentelor de munca si imbolnavirilor profesionale, avariilor, incendiilor si exploziilor, protejarea factorilor de mediu, asigurarii securitatii personalului si instalatiilor din COMVEX S.A., precum si pentru aplicarea corespunzatoare a prevederilor actelor normative in vigoare, se stabilesc urmatoarele:
  6. **La** **solicitarea Beneficiarului,** **Prestatorul va face dovada detinerii urmatoarelor documente ( dupa caz, in functie de activitatile desfasurate)** :
* copie a documentului care atesta legalitatea functionarii din punct de vedere al securitatii si sanatatii in munca, SU si dupa declaratia pe proprie raspundere depusa la Registrul Comertului pe linie de mediu;
* copie dupa autorizatia de mediu pentru activitatile desfasurate ;
* copie dupa deciziile interne privind organizarea activitatii de SSM-SU-MEDIU (lucrator desemnat/SIPP/ contract SEPP, decizii conducatori loc munca, cu atributii pe linie de SSM-SU-MEDIU , decizie prim ajutor la locul de munca, dotare cu trusa de prima ajutor, stingător pt lucrări cu foc deschis etc.) pentru activitatile desfasurate in incinta Beneficiarului;
* numele persoanei si inlocuitorul acesteia, responsabile de desfasurarea activitatii Prestatorului pe toata perioada valabilitatii contractului/comenzii ;
* instrucțiuni SSM-SU, instrucțiuni de lucru, proceduri, pentru activitatile pe care le desfasoara in Comvex;
* lista personalului autorizat (ex: legatori de sarcina, macaragii, stivuitoristi, electricieni, sudori, manevranti, schelari, alpinisti utilitari etc.), care va desfasura activitati in incinta Comvex si documentele care atesta acest lucru;
* Lista echipamentelor de munca sub incidenta ISCIR ce se vor utiliza in Comvex, copii ale documentelor de autorizare (instalatii de ridicat,organe de legatura pentru ridicarea sarcinilor,etc );
* fisele individuale de instruire in domeniul SSM-SU, fisele de aptitudini medicale, pentru personalul care va desfasura activitati in incinta Comvex;
  1. In cazul in care Prestatorul apeleaza la subcontractori pentru indeplinirea obligatiilor contractuale, acestia trebuie sa fie acceptati de catre Comvex. Subcontractorii care vor desfasura activitati in incinta Comvex, vor indeplini aceleasi criterii si cerinte ca si Prestatorul;
  2. Pentru accesul personalului Prestatorului si subcontractorului in incinta Comvex, acestia vor trebui sa indeplineasca urmatoarele cerinte minimale si conditii de acces:
* Informare prin email in care se vor mentiona numele salariatilor, seria BI/CI, numerele de inmatriculare ale autovehiculelor cu care acestia se vor deplasa in incinta COMVEX SA si data intrarii in incinta Beneficiarului;
* Accesul in terminal se face numai dupa semnarea Conventiei SSM –SU-MEDIU, cu respectarea legislatiei SSM-SU-MEDIU in vigoare ;
* Autovehiculele trebuie sa corespunda din punct de vedere al circulatiei pe drumurile publice si sa fie dotate cu stingator si trusa medicala in termen de valabilitate;
* La intrarea / iesirea din incinta Comvex, personalul Prestatorului si al Subcontractorului va respecta regulile de acces in Terminal aduse la cunoștința sub orice forma;
* Personalul Prestatorului si Subcontractorului va respecta Procedura interna de testare alcoolscopica din cadrul COMVEX;
* In incinta **Beneficiarului** este obligatorie, utilizarea echipamentului individual de protectie (EIP), respectiv: imbracaminte de protectie, incaltaminte de protectie, casca de protectie, masca de praf. In functie de conditiile concrete de lucru, personalul va mai utiliza echipament individual de protectie pentru lucrul la inaltime, vesta de salvare, vesta reflectorizanta, ochelari de protectie , mânuși de protecție etc.
* Societatea COMVEX nu pune la dispozitia prestatorului si subcontractorului, echipament individual de protectie;

# OBLIGATIILE SI RASPUNDERILE BENEFICIARULUI

1. **Beneficiarul** va asigura inaintea inceperii lucrarilor, instruirea lucratorilor **Prestatorului** si Subcontractorului cu consemnare in fisa colectiva de instruire, pe probleme generale si specifice Comvex, riscurile pentru securitatea si sanatatea lor, masurile de prevenire si protectie la nivelul unitatii. Obligativitatea prezentarii personalului respectiv la instruire revine **Prestatorului si Subcontractorului** ; Lucratorii care nu sunt prezenti la instruire, nu vor avea acces in incinta **Beneficiarului.**
2. Efectuarea instruirii de catre Beneficiar nu scuteste **Prestatorul si Subcontractorul** de a efectua instructajul general introductiv la angajare, la locul de munca, periodic etc. pentru personalul propriu, conform legislatiei specifice in vigoare;
3. Beneficiarul are obligatia de a stabili caile de acces si circulatie ;
4. Beneficiarul trebuie sa a stabileasca locurile pentru depozitarea temporara a materialelor, materiilor prime, pieselor de schimb, precum si a locurilor pentru colectarea deseurilor pe amplasament;
5. **Beneficiarul** va efectua controlul respectarii de catre **Prestator** si Subcontractor a ordinei si disciplinei, a masurilor de securitate si sanatate in munca, a masurilor pentru situatii de urgenta, protectia mediului, a celor pentru asigurarea securitatii personalului si instalatiilor, precum si in incinta atelierelor, depozitelor si a spatiilor inchiriate, vestiarelor, grupurilor sanitare, pentru toate activitatile legate de executarea contractului / comenzii de prestari servicii;
6. **Beneficiarul** se obliga sa instiinteze in scris conducerea **Prestatorului si Subcontractorului**, despre toate neregulile constatate cu privire la nerespectarea ordinei si disciplinei, a masurilor de securitate si sanatate in munca, a masurilor pentru situatii de urgenta, protectia mediului, a celor pentru asigurarea securitatii personalului si instalatiilor tehnice.

# OBLIGATIILE SI RASPUNDERILE PRESTATORULUI

1. **Prestatorul** de servicii isi asuma responsabilitatea in fata **Beneficiarului** si a organelor de control privind respectarea prevederilor prezentei conventii, atat de catre salariatii proprii cat si de catre toti subcontractorii sai, in cazul in care subcontracteaza lucrari cu alte unitati pentru a fi executate pe teritoriul Comvex;
2. **Prestatorul si subcontractorul** **vor realiza masurile de prevenire a accidentelor, incendiilor, poluarilor, care cad in sarcina sa si vor incepe executarea lucrarilor, numai dupa primirea ordinului de incepere a lucrarilor (F25-03 ) si dupa caz a permisului de lucru cu foc ( F53-01) din partea Beneficiarului. Intrarea la lucru fara indeplinirea formalitatilor legale, precum si consecintele ce pot decurge din aceasta situatie sunt in raspunderea directa a personalului de executie al Prestatorului si Subcontractorului;**
3. Prestatorul va asigura personal calificat, instruit si autorizat (în conformitate cu legislatia in vigoare , in functie de specificul si natura lucrarilor de executat ;
4. Prestatorul va acorda echipamentul individual de protectie adecvat factorilor de risc de accidentare si imbolnavire profesionala si urmarirea purtarii si folosirii acestuia de catre personalul din subordine pe toata durata executarii lucrarilor in incinta Comvex;
5. **Prestatorul** si Subcontractorul sunt obligati sa supravegheze personalul din subordine in ceea ce priveste respectarea tehnologiilor si prescriptiilor tehnice de executie, precum si a tuturor dispozitiilor legate de securitatea si sanatatea in munca, aparare si prevenire a incendiilor, prevenirea poluarii mediului;
6. **Prestatorul** si Subcontractorul sunt obligati sa verifice zilnic la fata locului, prin conducatorii lucrarii sau prin persoane desemnate, modul in care sunt asigurate masurile de SSM, SU si protectia mediului, cunoscand faptul ca, sunt direct raspunzatori de producerea unor evenimente de natura celor care fac obiectul prezentei conventii ;
7. Pentru executarea lucrarilor in conditii de siguranta, **Prestatorul** si Subcontractorul vor verifica permanent starea echipamentelor de muncă (instalatii, utilaje, scule si dispozitive) utilizate, care trebuie sa fie corespunzatoare din punct de vedere al securitatii si sanatatii in munca;
8. **Prestatorul** si Subcontractorul vor organiza si vor dota locul de munca in care-si desfasoara activitatea, cu mijloace tehnice de aparare impotriva incendiilor, trusa medicala de prim ajutor si mijloace de semnalizare, in conformitate cu legislatia in vigoare;
9. **Prestatorul** si Subcontractorul vor asigura delimitarea materiala (ingradirea) a zonei de lucru, marcarea, semnalizarea si avertizarea acestora cu indicatoare de securitate adecvate sau semnalizare vizuala (pe timp de noapte) ori de cate ori situatia impune, iar dupa caz , sa asigure semnalizarea locurilor de munca periculoase stabilite in colaborare cu Beneficiarul .
10. Personalul **Prestatorului** si Subcontractorului vor respecta cu strictete traseele cailor de acces stabilite, precum si informarile primite la instructaj, privind locurile de munca periculoase;
11. Personalul **Prestatorului** si Subcontractorului nu au voie sa paraseasca locul de munca delimitat, sa se abata de la traseele de acces indicate, sa intre in spatiile de operare, instalatii, utilaje ale **Beneficiarului** si sa efectueze manevre in instalatiile acestuia fara autorizatie scrisa.
12. **Prestatorul** si Subcontractorul vor asigura instruirea personalul propriu asupra interdictiilor legale privind poluarea mediului, a deversarilor poluante si a altor activitati prevazute de legislatia de protectie a mediului, fiind direct raspunzatori de faptele care sunt sanctionate contraventional sau penal dupa caz;
13. Pe durata executarii lucrarilor, **Prestatorul** si Subcontractorul vor asigura curatenia si deblocarea cailor de acces si circulatie si a locurilor de munca prin inlaturarea, colectarea si transportul deseurilor rezultate din activitatea proprie;
14. **Prestatorul** si Subcontractorul vor lua toate masurile necesare pentru apararea impotriva incendiilor, prevazute de Legea nr.307 /2006, modificata si completata, asumandu-si obligatiile prevazute la sectiunea 6 – Obligatiile administratorului, utilizatorului, salariatului.
15. Parcarea mijloacelor de transport ale **Prestatorului** si ale Subcontractorului se va efectua numai in locurile stabilite de catre beneficiar;
16. Viteza de circulatie admisa a autovehiculelor in incinta terminalului de cereale Comvex este de max.10 km/h, iar in incinta terminalului de minerale, de max. 30 km/h pentru autoturisme si max.10 km/h pentru utilaje, camioane, etc.
17. Depasirea vitezei maxime admise si parcarea in alte locuri decat cele special amenajate, atrage dupa sine interzicerea accesului conducatorului auto in terminal, pentru o perioada de doua saptamani. La o a doua abatere de acest fel se va interzice definitiv accesul conducatorului auto in incinta societatii.
18. Personalul **Prestatorului** si Subcontractorului trebuie sa fie autorizat conform legislatiei in vigoare pentru lucrarile ce urmeaza sa le execute, de asemenea sa utilizeze echipamente tehnice certificate si sa dovedeasca acest fapt la solicitarea **Beneficiarului** sau a organelor de control.
19. La lucrarile efectuate in paralel si suprapuse cu activitatea de operare, se va asigura in permanenta, atat de **Prestator** si Subcontractor cat si de **Beneficiar**, supravegherea executarii acestora, in vederea evitarii accidentelor de munca, a avariilor, exploziilor, incendiilor, etc, conform prevederilor legale si instructiunilor interne ale beneficiarului.;
20. Daca **Prestatorul** si Subcontractorul lucreaza in zona cand se executa un exerciţiu de alarmare in perimetrul **Beneficiarului**, personalul acestora trebuie sa coopereze si sa respecte procedurile beneficiarului;
21. In cazul executarii unor lucrari in instalatii de operare in functiune, in vecinatatea instalatiilor unde se pot produce incendii, explozii, degajari de substante toxice, in imediata apropiere a utilajelor sub tensiune, a cablurilor de inalta tensiune, a statiilor electrice, a conductelor si traseelor de conducte sub presiune, a transportoarelor cu banda, a echipamentelor si instalatiilor etc, de catre **Prestator** si Subcontractor, se vor executa numai, dupa ce beneficiarul a luat masurile ca aceste echipamente si instalatii sa fie pregatite si asigurate in conformitate cu reglementarile in vigoare.
22. Pe teritoriul Comvex SA se interzice:

* intrarea in incinta cu mijloace de transport necorespunzatoare din punct de vedere tehnic ;
* intrarea cu bauturi alcoolice sau substante stupefiante, detinerea si consumul acestora pe teritoriul teritoriul Comvex S.A.;
* fumatul in alte locuri decat in cele special amenajate;
* sustragerea de bunuri materiale;
* trecerea pe sub transportoarele cu banda sau sarcini suspendate precum si prin alte locuri de munca cu acces restrictionat, in scopul scurtarii drumului catre locul de munca; deplasarea se va face numai pe caile de acces indicate;
* stationarea si accesul sub sarcini suspendate, graifere, benzi transportoare sau in raza de lucru a utilajelor;
* trecerea prin fata/spatele vehiculelor auto/feroviare la o distanta mai mica de 10 metri ;
* hranirea si adapostirea cainilor.

1. Conectarile si deconectarile la sursele de utilitati se vor face doar de catre personalul beneficiarului si cu respectarea indicatiilor acestuia.
2. Prestatorul si Subcontractorul se obliga sa nu execute/efectueze lucrari care sa conduca la scoaterea din uz/deteriorarea mijloacelor tehnice de prevenire, limitare si stingere a incendiilor, de pe tot teritoriul Beneficiarului.
3. **Prestatorul** si Subcontractorul sunt obligati sa foloseasca in mod responsabil utilitatile puse la dispozitie de catre **Beneficiar**;
4. **Prestatorul** si Subcontractorul sunt obligati **sa informeze in scris Beneficiarul ( COMVEX) in prealabil, cu cel putin 48 de ore inainte, in ceea ce priveste modificarea structurii atat pentru personal propriu cat si pentru personalul subcontractor care urmeaza sa desfasoare activitati in incinta Comvex;**
5. **Prestatorul** si Subcontractorul, pe parcursul executarii de lucrari de pe teritoriul **Beneficiarului,** sunt direct raspunzatori pentru nerespectarea:

* Legislatiei si cerintelor pe linie de SSM-SU-Mediu;
* Procedurilor, regulamentelor, instructiunilor proprii ale **Beneficiarului**, aduse la cunostinta sub orice forma de catre reprezentantii beneficiarului;
* Procedurii interne privind accesul in incinta **Beneficiarului** si testarea alcoolscopica a personalului Prestatorului si a personalului subcontractorilor acestuia;
* Deciziilor Beneficiarului privind reglementarea fumatului, focului deschis, regimul permisului de lucru cu foc, alarmarea si interventia in caz de situatii de urgenta, etc. ;
* Prevederilor prezentei Conventii SSM-SU-MEDIU;

**Prestatorul** si Subcontractorul **se obliga sa suporte urmatoarele sanctiuni aplicate de Beneficiar**:

**A. Daca abaterea savarsita nu pune in pericol siguranta instalatiilor si personalului din Comvex S.A** ( de exemplu, dar fara a se limita la: nepurtarea echipamentului individual de protectie specific lucrarilor executate; neefectuarea zilnica a curateniei in organizarile de santier sau zonele de lucru proprii; utilizarea de schele neomologate si necertificate conform actelor normative aplicabile; nemarcarea sau neimprejmuirea zonelor de lucru cu banda avertizoare sau panouri referitoare la cerinte minime de securitate si sanatate in munca, utilizarea salariatilor inapti pentru lucrul la inaltime, nerespectarea H.G.600/2007 privind protectia tinerilor la locul de munca, neinformarea imediata a Beneficiarului de evenimentele in care sunt implicati salariatii prestatorului/subcontractorului etc. ), se vor aplica urmatoarele sanctiuni:

* pentru prima abatere: atentionarea verbala a lucratorului/conducatorului auto si notificarea scrisa a companiei apartinatoare;
* pentru a doua abatere: interdictia accesului lucratorului/conducatorului auto in unitate pentru o perioada de doua saptamani si notificarea scrisa a companiei apartinatoare;
* pentru a treia abatere: interdictia totala a accesului lucratorului/ conducatorului auto in unitate si notificarea scrisa a companiei apartinatoare.
* Pentru introducerea unui lucrator al Prestatorului si/sau al Subcontractorului in terminale, fara informarea Comvex si fara efectuarea instruirii la intrare in companie, Prestatorul si/sau Subcontractorul vor fi sanctionati cu 5 % / una luna din valoarea contractului de prestari Servicii. Pentru a doua abatere de acest gen, sanctiunea va fi de 10 % / una luna, din valoarea contractului .

**B. Daca abaterea savarsita pune in pericol siguranta instalatiilor si personalului din Comvex S.A. se vor aplica urmatoarele sanctiuni:**

* pentru prima abatere d.p.d.v. tehnic si organizatoric : reducerea cu **5%/ una luna** din costul lucrarii executate ce face obiectul Contractului de prestari servicii;
* pentru a doua abatere d.p.d.v. tehnic si organizatoric reducerea cu **10 % / una luna** din costul lucrarii executate ce face obiectul Contractului de prestari servicii;
* pentru abateri repetate, Beneficiarul poate impune prestatorului de servicii, rezilierea Contractului de servicii, de plin drept, fara interventia instantei;
* pentru abateri ale **Prestatorului** si/sau ale Subcontractorului careconduc la pagube materiale pentru **Beneficiar** , **Prestatorul** si/sau Subcontractorul se obliga sa suporte integral pagubele directe si indirecte in contul **Beneficiarului**, inclusiv pagubele privind interventia serviciilor profesioniste privind situatiile de urgenta, costul lucrarilor de ecologizare in caz unei poluari accidentale a mediului produsa din vina lui exclusiva, dovedita conform legii.;

1. **Prestatorul** si/sau Subcontractorul convin sa compenseze si sa despagubeasca **Beneficiarul** de orice cheltuiala, pretentie, penalizare sau amenzi rezultand direct ori indirect din esecul **Prestatorului** si/sau Subcontractorului de a se conforma la standardele de siguranta si sanatate mai sus mentionate exclusiva, dovedita conform legii;
2. Prevederile prezentei conventii vor fi prelucrate intregului personal al **Prestatorului** si Subcontractorului**.**
3. In cazul producerii unui accident de munca sau a unei imbolnaviri profesionale, acestea vor fi cercetate si inregistrate in conformitate cu prevederile Legii nr. 319/2006, a HG 1425/11.10.2006 actualizata, pentru aprobarea Normelor Metodologice de aplicare prevederilor Legii securitatii si sanatatii in munca nr. 319/2006. Accidentele apărute în incinta COMVEX SA vor fi aduse imediat la cunoştinţa conducerii societatii (prin intermediul Dispeceratului TM, telefon 603055 / 0749076620), respectiv sef tura TC, telefon : 0790 677001;
4. Comunicarea, înregistrarea şi raportarea evenimentelor se efectuează în conformitate cu prevederile legislaţiei în vigoare;
5. Dacă în eveniment sunt implicate victime cu angajatori diferiţi, în comisia de cercetare numită de angajatorul la care s-a produs evenimentul, va fi constituită din reprezentanţi ai tuturor angajatorilor victimelor evenimentului;
6. Accidentul de muncă produs în timpul prestării unor servicii pe bază de contract/comanda, se inregistreaza de catre angajatorul care, in urma cercetarii a fost gasit raspunzator de producerea accidentului.
7. In cazul in care apar situatii deosebite, neprevazute in reglementarile in vigoare sau in clauzele contractuale, inregistrarea accidentului va fi stabilita de Inspectoratul Teritorial de Munca Constanta.
8. Prevederile prezentei Conventii, referitoare la stabilirea masurilor pentru asigurarea personalului si instalatiilor nu sunt limitative si se pot completa in functie de situatiile ce pot aparea pe parcursul derularii lucrarilor.
9. Drepturile si obligatiile partilor privind SSM-SU-MEDIU stabilite conform prezentei conventii se completeaza cu prevederile legale in vigoare. Partile nu isi pot opune necunoasterea prevederilor legale in materie.
10. Prevederile prezentei conventii vor fi prelucrate intregului personal al **Prestatorului** si al Subcontractorului la efectuarea instruirii de catre Beneficiar, inaintea inceperii lucrarilor;
11. Nerespectarea obligaţiilor asumate prin prezenta conventie poate atrage dupa caz, rezilierea contractului, suspendarea contractului sau, retragerea temporara a personalului **Prestatorului** si/sau al Subcontractorului, pana la remedierea obligaţiilor asumate.

**Prezenta conventie a fost incheiata in 3 (trei) exemplare, azi, \_\_\_\_\_\_\_\_\_\_\_ cate 1 ( un) exemplar revenind Prestatorului \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , Subcontractorului \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, respectiv COMVEX S.A.**

Beneficiar Prestator Subcontractor al Prestatorului

COMVEX S.A. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Director General, Administrator/Director, Administrator / Director,

Viorel PANAIT

SIPP

Gheorghe Nirlu